Jurgen Klopp anunță: "Accidentare cât se poate de serioasă! Nu știm cât va lipsi"
Alisson s-a accidentat la mijlocul lui februarie, la antrenamentul lui Liverpool dinaintea confruntării cu Brentford, din etapa #25 a eșalonului de elită englez.
Portarul brazilian a lipsit, în consecință, la trei partide din Premier League, la runda a cincea din FA Cup (3-0 vs. Southampton) și la finala Carabao Cup câștigată de Liverpool cu 1-0 în prelungirile meciului cu Chelsea.
Jurgen Klopp anunță: "Accidentare cât se poate de serioasă! Nu știm cât va lipsi"
Jurgen Klopp, antrenorul lui Liverpool care va pleca la finele actualei stagiuni, a anunțat faptul că Alisson a suferit o accidentare cât se poate de serioasă și va lipsi o perioadă îndelungată de la trupa din Merseyside.
Chiar și așa, tehnicianul neamț a sugerat că accidentarea nu-i va încheia prematur sezonul lui Alisson, dar încă nu cunoaște data în care goalkeeperul brazilian va reveni în primul "11" al "cormoranilor".
"Alisson a suferit o accidentare serioasă, nu e de scurtă durată. Nu știm cât va lipsi. E serioasă, dar nu-i va sfârși sezonul", a spus Jurgen Klopp, citat de jurnalistul sportiv Fabrizio Romano.
???????????? Klopp: "Alisson has suffered a serious injury, not a short one".
"There is no real timescale on it, but it is proper muscle injury. It's not a short one.
"It is a rather serious one, but NOT a season-ending injury". pic.twitter.com/NNMZCcNDyo
— Fabrizio Romano (@FabrizioRomano) March 1, 2024
Liverpool a pus stăpânire pe vârful clasamentului din Premier League cu 60 de puncte obținute după 26 de etape. 18 victorii, șase remize și două eșecuri au înregistrat "cormoranii" până în clipa de față.
În următoarea etapă de campionat, Liverpool se va duela sâmbătă după-amiază, de la ora 17:00, cu Nottingham Forest, în runda #27, pe "City Ground".
La ce cluburi a mai evoluat Alisson
Cumpărat de Liverpool în vara lui 2018 pentru 62.5 milioane de euro, Alisson a mai fost legitimat de-a lungul carierei sale fotbalistice la echipe precum AS Roma, în Italia, și Internacional, în Brazilia.
Urmăriți SPORT.RO și pe Google News